als_Latn dik_Latn sag_Latn
Deputeti i PDK-së, Rrustem Mustafa – Remi vazhdon të besoj se koalicioni i madh, siç e quan ai, ndërmjet PDK-së dhe LDK-së do të ndodh.
Sipas tij, koalicioni me LDK-në është punë e kryer dhe se për këtë është negociuar dhe po negociohet midis zyrtarëve të lartë të dy partive.
“Po hapet rruga për koalicion me LDK-në. Këtë do ta shiheni në seancën e 12 shtatorit”, ka thënë Mustafa për RTK, transmeton Indeksonline.
Në anën tjetër, sekretari i përgjithshëm i LDK-së, Ismet Beqiri i ka quajtur gënjeshtra deklaratat e Mustafës.
“Kam respekt për Mustafën si komandat i UÇK-së, por me këto deklarata po më duket shumë simpatik dhe kjo përfundon me kaq. Ju them me përgjegjësi të plotë se asnjë bisedë nuk ka mes udhëheqësve të partive tona. Ne e kemi një marrëveshje që do t’i qëndrojmë deri në fund”, ka thënë Beqiri. (Indeksonline)
als_Latn als_Latn als_Latn als_Latn als_Latn